अस्सी और नब्बे का दशक एक ऐसा दशक था जब पूरे यू.के. में स्कॉटलैंड से लेकर लैंडस एंड वेल्स से लेकर कैंटरबरी तक जहाँ भी भारतीय रहे, हिंदी के उन्नयन का कार्य करते रहे। यह दूसरी बात थी कि दूर-दूर रहने से दुर्भाग्यवश इन संगठनों का आपस में कोई जुड़ाव नहीं हो पाया था। पहले ये संस्थाएँ आपस में एक दूसरे की गतिविधियों को नहीं जानती थी क्यों कि उस समय तक आज की तरह अवतार लिट और रवि शर्मा के सनराइज़ जैसा संचार माध्यम और हिंदी समिति जैसी गतिशील संस्थाएँ नहीं थीं।